paragraph_text: Dužina joj je 18 km. Nastaje od izvora razbijenog tipa ispod krajnjih sjeveroistočnih padina Vran planine na nadmorskoj visini od 1324 m. Doljanka se ulijeva u Neretvu kod Jablanice na nadmorskoj visini od 300 m. Površina sliva Doljanke obuhvaća područje između planine Baćine na sjeveru i Čvrsnice na jugu i iznosi 69 km<sup>2</sup>. Prima mali broj pritoka (Bijeli potok, Trn, Loznik i Cvitan), tako da vodu uglavnom dobiva od podzemnih kraških voda.